Buja dal Fiër

La Buja dal Fiër ié n post tl Chemun de Urtijëi te Gherdëina. 

La Buja ie na tëmpla de pra, perdrët n post puech cunesciù dl vieres de Col de Flam pra l Fussel de Nis.
Janpier de Col de Flam cuntova a Heinrich de Doss che tla Buja de Fiër fovel n valguna berces mel ciafiëdes y canche l ie unida la gran mueria dl 1600 ie duta la jënt che abitova iló morta y ala berces ie stat dat fuech.

La jënt che stajova iló laurova povester l fiër y da chël vën l inuem dl post.
No che iló fossa stata na cava de fiër. Chël univa purtà da dalonc caprò dal Mont Pore te Fedom ulache l fova truepa caves che laurova nce scialdi per Unieja. L fiër univa adurvà per fé la massaria
da bacan che fova de fiër, massaria da cësadafuech, lanzes y pizes de
lanzes che i adurvova zacan a ji a ciacia y da lauré tl bosch.
La massaria, la lanzes, spedes y fibules abinedes l'ann 1848 sun Col de Flam y che ie sën da udei tl Museum Gherdëina, ie stata giaveda ora sun Ciamp Fosch iló daujin.

 Bibliografia 
 Edith M. Prugger: La Buja dal Fiër. Calënder de Gherdëina 1973, pl. 70-72.
 Demetz Meinrad, Moroder Albert, Comploj Siegfried: Cherta dl Chemun de Urtijëi cun i inuems ladins. Lia per Natura y Usanzes Urtijëi, 1985.
 Chertes ortofoto cun i toponims ladins. Chemun de Urtijëi. Sureghes, Runcadic, Bula, Mont Sëuc. Istitut Ladin Micurá de Rü 2017, ISBN 978-88-8171-126-0.

 Cëla nce 
 Toponomastica de Gherdëina

:Categoria:Gherdëina